২০২৪ পর্যন্ত বার্সেলোনার দায়িত্বে জাভি

কলকাতা টিভি ওয়েবডেস্ক: সবকিছু আগেই ঠিক হয়ে গিয়েছিল| কাতার আল সাদ জাভির বার্সেলোনায় ফেরার কথা জানিয়েও দিয়েছিল| তবুও অপেক্ষা ছিল বার্সেলোনার তরফ থেকে একটা সরকারী ঘোষণার| শনিবারই জাভির বার্সায় ফেরার কথা জানিয়ে দিল বার্সেলোনা|

বহু বছর পর ফের বার্সায় প্রত্যাবর্তন জাভির| ২০২৪ সাল পর্যন্ত বার্সেলোনার কোচ হিসাবে চুক্তিবদ্ধ হলেন প্রাক্তন তারকা ফুটবলার| এই মরসুম থেকেই দলের দায়িত্ব নিতে চলেছন তিনি| যদিও বার্সায় প্রত্যাবর্তনের অঙ্কটা অবশ্য এখনও প্রকাশ করা হয়নি ক্লাবের তরফে|

শুক্রবারই জাভির বার্সেলোনায় ফেরাটা পাকা হয়ে গিয়েছিল| অপেক্ষা ছিল বার্সেলোনার সরকারীভাবে ঘোষণার| কাতার আল সাদের সঙ্গে তাঁর রিলিজ ক্লজ নিয়ে চলছিল দর কষাকষি| শেষপর্যন্ত ৫ মিলিয়ন ইউরো রিলিজ ক্লজ দিয়েই জাভিকে বার্সেলোনায় ফেরালেন লাপোর্তা|

𝐈𝐓‘𝐒 𝐎𝐅𝐅𝐈𝐂𝐈𝐀𝐋!

Xavi is coming back! https://t.co/9Cf8AONfWP

— FC Barcelona (@FCBarcelona) November 6, 2021

মেসির চলে যাওয়া| রোনাল্ড কোম্যানের হাতে দায়িত্ব থাকলেও, বার্সার পারফরম্যান্সের গ্রাফ ছিল একেবারে নীচের দিকে| মরসুমের মঝপথেই কোম্যানের সঙ্গে সম্পর্ক ছিন্ন করে বার্সেলোনা| এরপরই জাভির নাম নিয়ে শুরু হয়ে যায় জল্পনা| শেষপর্যন্ত ঘরের ছেলেকেই কোচের ভূমিকায় ফেরাল ক্যাটালুনিয়ান্সরা|

বার্সার জার্সিতে মাঠে বহু মণিমুক্তো ছড়িয়েছেন জাভি| দীর্ঘ ১৭ বছরের কেরিয়ারে জিতেছেন আটবার লা লিগা| চ্যাম্পিয়ন্স লিগের খেতাব পেয়েছেন ৪বার| ক্লাবের হয়ে ৭৬৭টি ম্যাচ খেলেছেন তিনি|

তাই এমন তারকার হাতেই বার্সার ভাগ্য নির্ধারণের দায়িত্ব তুলে দিতে চেয়েছিলেন কর্তারা| এখন শুধু এটাই দেখার জাভির হাত ধরে বার্সার ভাগ্য ফেরে কিনা|