চ্যাম্পিয়ন্স লিগের গ্রুপ থেকেই ছিটকে গেল বার্সেলোনা

কলকাতা টিভি ওয়েবডেস্ক: জাভির আগমনেও ভাগ্য বদলালো না বার্সেলোনার| চ্যাম্পিয়ন্স লিগ থেকে ছিটকে গেল ক্যাটালুনিয়ান্সরা| ২০ বছর পর চ্যাম্পিয়ন্স লিগের গ্রুপপর্ব পেরোতে পারল না বার্সেলোনা| বায়ার্ন মিউনিখের কাছে ৩-০ গোলে হার বার্সার|

চ্যাম্পিয়ন্স লিগের দ্বিতীয় পর্বে যেতে হলে এদিন বায়ার্নের বিরুদ্ধে জিততেই হত বার্সেলোনাকে| গ্রুপ টেবিলে দ্বিতীয় স্থানে নেমেছিল বার্সা| যদিও বহু হিসাব নিকাশ ছিল তাদের ঘিরে|

বায়ার্নের বিরুদ্ধে জেতার পাশাপাশি, বেনপিকা ম্যাচের দিকেও নজর ছিল তাদের| কিন্তু ভাগ্য দেবতা সহায় ছিল না বার্সেলোনার| প্রথমার্ধেই টমাস মুলার ও লেরয় সানের গোলে পিছিয়ে পড়ে বার্সেলোনা| শুধু তাই নয়, অন্যদিকে বেনফিকাও ততক্ষণে এগিয়ে গিয়েছে|

বলতে গেলে প্রথম ৪৫ মিনিটেই এবারের চ্যাম্পিয়ন্স লিগে ভাগ্য নির্ধারণ হয়ে গিয়েচিল বার্সেলোনার| যদিও চেষ্টা তারা চালিয়েছিল| কিন্তু জাভির বার্সা বাহিনী কিছুই করতে পারেনি| বরং বিরতির পর জামালের গোলে ব্যবধান আরও বাড়িয়ে ফেলে বায়ার্ন মিউনিখ|

কোম্যানের অত্যন্ত খারাপ পারফরম্যান্সের জেরে তাঁকে সরাতে বাধ্য হয়েছিল বার্সা কর্তারা| এরপরই ক্যাটালুনিয়ান শিবিরে আগমন হয়েছিল জাভির| তাঁর হাত ধরে চ্যাম্পিয়ন্স লিগে গুরে দাঁড়ানোর স্বপ্ন দেখতে শুরু করেছিল বার্সেলোনা| কিন্তু সেই স্বপ্ন এবার অন্তত অধরাই রয়ে গেল|

প্রায় দু দশক পর চ্যাম্পিয়ন্স লিগের গ্রুপপর্ব পেরোতে পারল না বার্সেলোনা|