বার্সেলোনায় ফিরছেন জাভি, শুধু ঘোষণার অপেক্ষা

কলকাতা টিভি ওয়েবডেস্ক: অবশেষে স্বপ্নপূরণ| ঘরের ছেলে ঘরে ফিরছে| আল সাদ ছেড়ে ফের বার্সেলোনায় ফিরছেন জাভি| ফুটবলারের পর এবার বার্সার কোচের ভূমিকায় কিংবদন্তী জাভি| শুধু সরকারী ঘোষণার অপেক্ষা|

রোনাল্ড কোম্যানের বিদায়ের পর থেকেই জল্পনাটা শুরু হয়ে গিয়েছিল| বার্সেলোনার কোচ হিসাবে এবার ফিরছেন জাভি| যদিও জাভি অবশ্য একেবারেই মুখ খুলতে রাজি ছিলেন না এই ব্যপারে| তবে বার্সা কর্তারা তাঁকে ফেরাতে মরিয়া ছিলেন|

এরপরই শুরু হয় কথাবার্তা| বার্সা কর্তারা কাতারে বৈঠক করেন জাভির সঙ্গে| বরফ গলতে শুরু করে তখন থেকেই| বার্সার আবেদন তো ছিলই| সবশেষে তাঁকে ছাড়ার জন্য আল সাদদের কাছে আবেদন করেন খোদ জাভি নিজেই| এরপর আর তাঁকে আটকে রাখতে চায়নি আল সাদদ|

Turki Al-Ali: The #AlSadd administration has agreed on Xavi’s move to Barcelona after the payment of the release clause stipulated in the contract. We’ve agreed on cooperation with Barcelona in the future. Xavi is an important part of Al-Sadd’s history and we wish him success. pic.twitter.com/3FvCOdYl5X

— #77 Al Sadd SC | نادي السد (@AlsaddSC) November 5, 2021

শুক্রবার সকালেই নিজেদের সোশ্যাল সাইটে জাভিকে বার্সেলোনার জন্য ছেড়ে দেওয়ার কথা ঘোষণা করে দেয় আল সাদদ| আর সেই থেকেই বার্সা সমর্থকদের মধ্যে উচ্ছ্বাস শুরু| যদিও বার্সেলোনা এখনও পর্যন্ত সরকারীভাবে কিছু জানায়নি| সেটুকু আসারই অপেক্ষা|

শোনাযাচ্ছে চুক্তি অনুযায়ী সময়ের আগে ক্লাব ছাড়লে প্রায় ৫ মিলিয়ন ইউরো দিতে হবে ক্লাবকে| সেই কাজও নাকি ইতিমধ্যে হয়ে গিয়েছে| এখন শুধুই বার্সেলোনায় জাভির আসার অপেক্ষা|

ফুটবলার হিসাবে বার্সার জার্সিতে জাভির অবদান অনস্বীকার্য| ক্যাটালুনিয়ানদের হয়ে দীর্ঘ কেরিয়ারে জিতেছেন ৮টি লা লিগা| চারবার জিতেছেন চ্যাম্পিয়ন্স লিগ| এছাড়া স্পেনের হয়ে জিতেছেন বিশ্বকাপ, ইউরো কাপ|

বার্সায় এবার নতুন ভূমিকায় জাভি| তাঁর হাত ধরে ফের বার্সার ভাগ্য ফেরে কিনা সেটাই দেখার|